Az akut lymphoblastos leukaemiával kezelt gyermekek csontrendszerét érintő mellékhatások
Authors: Beniczky Nikolett Jusztina , Hosszú Éva , Erdélyi Dániel János , Müller Judit , Jakab Zsuzsanna , Kovács Gábor 
Published: December 2020

Összefoglaló.
Bevezetés: A gyermekkori akut lymphoblastos leukaemia kezelése
napjainkban 80% feletti túlélést tesz lehetővé, de fontos cél a kezelés okozta
mellékhatások kivédése és a gyermekek hosszú távú életminőségének javítása is.
Célkitűzés: A kemoterápia csontrendszerre kifejtett
mellékhatásainak vizsgálata és a prognosztikai tényezők feltárása, a
rizikófaktorok összegyűjtése. Módszerek: Retrospektív
vizsgálatunkba a Semmelweis Egyetem II. Gyermekgyógyászati Klinikáján 2007 és
2016 között kezelt 215, akut lymphoblastos leukaemiás gyermek közül a
csontelváltozást észlelt betegeket vontuk be a következő, csontrendszert érintő
megbetegedésekkel: 38 gyermeknél csökkent csontásványianyag-tartalom, 5 főnél
osteonecrosis, 3 főnél osteomyelitis és 2 fő esetében patológiás fractura volt
detektálható. Különböző követési időpontokban gyűjtöttünk oszteodenzitometriai
adatokat, D-vitamin-, foszfát-, alkalikusfoszfatáz- és lipidszinteket is.
Eredmények: Az oszteodenzitometriai értékek már a
diagnóziskor csökkent értéket mutatnak, az intenzív vénás kemoterápia hatására
pedig további csökkenés figyelhető meg (a lumbális gerinc Z-score-értéke a
kezelés kezdetén: –1,5 ± 1,02, az intenzív vénás kezelés végén –1,8 ± 0,5). A
Z-score-értékek a fenntartó terápia végére javuló tendenciát mutattak (–1,6 ±
0,5; p<0,05), majd az utánkövetés során ismételt javulás (–1,2 ± 0,4
[p<0,01] és –0,9 ± 0,4) figyelhető meg. A D-vitamin-szintek esetében az
intenzív vénás kemoterápiát követően fokozatos javulást láthattunk (20 ± 3,1
ng/ml vs. többéves utánkövetéskor 31 ± 2,6 ng/ml; p<0,001). A foszfát- és
alkalikusfoszfatáz-szintek nem változtak számottevő mértékben a vizsgált
időtartam során. A koleszterinszintek a terápia során folyamatos növekedést
mutattak (a kemoterápia kezdetén 3,28 ± 0,3 mM/l vs. a fenntartó kezelés végén
4,62 ± 0,2 mM/l; p<0,0001). A HDL-koleszterin esetében szintén hasonló
tendenciát figyelhettünk meg (a diagnóziskor 0,53 ± 0,09 mM/l vs. a fenntartó
kezelés végén 1,48 ± 0,14 mM/l). Következtetés: Kiemelendő,
hogy a gyógyult gyermekek utánkövetése, az oszteodenzitometriai mérések és a
laborparaméterek ellenőrzése rendkívül fontos, mivel csontelváltozásokkal a
leukaemiás betegek esetén számolni kell. Orv Hetil. 2020; 161(49):
2086–2093.
Summary.
Introduction: Current treatment of pediatric acute
lymphoblastic leukemia allows survival above 80%, but it is also very important
to prevent treatment-related side effects and to improve long-term quality of
life. Objective: Our aim was to assess the side effects of
chemotherapy on the skeletal system and to identify prognostic and risk factors.
Methods: Between 2007 and 2016, 215 children were treated
with acute lymphoblastic leukemia at the 2nd Department of Paediatrics,
Semmelweis University. In our retrospective study, we analyzed data of these
children with skeletal-related side-effects (38 children with reduced bone
mineral density, 5 with osteonecrosis, 3 with osteomyelitis and 2 with
pathologic fracture). Results: Osteodensitometric data, vitamin
D, phosphate, alkaline phosphatase and lipid levels were collected at different
follow-up times. Osteodensitometric values were already reduced at the time of
diagnosis (lumbar spine Z-score: –1.5 ± 1.02) and intensive venous chemotherapy
caused further decrease (–1.8 ± 0.5). Z-score showed an improving tendency at
the end of the maintenance therapy (–1.6 ± 0.5; p<0.05), followed by further
improvement later (–1.2 ± 0.4 [p<0.01] and –0.9 ± 0.4). Vitamin D levels
showed improvement after intensive venous chemotherapy (20 ± 3.1 ng/ml vs. 31 ±
2.6 ng/ml at multi-year follow-up; p<001). Phosphate and alkaline phosphatase
levels did not change considerably during the period considered. Cholesterol
levels increased continuously during treatment (at the time of diagnosis 3.28 ±
0.3 mM/l vs. at the end of the maintenance therapy 4.62 ± 0.2 mM/l;
p<0.0001). A similar trend was observed with HDL cholesterol levels (0.53 ±
0.09 mM/l vs. 1.48 ± 0.14 mM/l). Conclusion: In summary, we can
conclude that follow-up of these children, osteodensitometric measurements and
monitoring of laboratory parameters are extremely important, as bone
abnormalities can occur in leukemia patients. Orv Hetil. 2020; 161(49):
2086–2093.